Hvis det er første gang, du skal løbe med en løbevogn, kan det være en god idé med et par løbetips, så du får mest muligt ud af turen. Først skal du beslutte dig for, om du vil løbe med én hånd eller begge hænder på styret. Fordelen ved at løbe med én hånd er blandt andet, at du kan bruge den anden arm til at skabe balance og fremdrift. Husk at holde løst på håndtaget, da du ellers risikerer at få krampe i hånden. Undgå samtidig at læne dig ind over vognen. Vær opmærksom på at løbe med korte skridt, hvis du vil undgå at løbe ind i vognen.